Αριθμ. 20241230
Αντικατάσταση της υπ’ αρ. 20202889/11.05.2020
(Β’ 1955) απόφασης της Συγκλήτου που αφορά
στον Κανονισμό Μεταπτυχιακών Σπουδών του
Προγράμματος Μεταπτυχιακών Σπουδών (ΠΜΣ)
του Τμήματος Ναυτιλιακών Σπουδών της Σχολής
Ναυτιλίας και Βιομηχανίας του Πανεπιστημίου
Πειραιώς, με τίτλο «Ναυτιλία» (M.Sc. in Shipping).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των άρθρων 3, 16, 63, 79 έως 89, 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141).
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15 και της
υπό στοιχεία Φ5/89656/Β3/13.8.07 (Β’ 1466) υπουργικής
απόφασης.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121) με θητεία, έως την 31.08.2026.
5. Την υπ’ αρ. 20227896/06.12.2022 πράξη Πρύτανη
«Καθορισμός του τομέα ευθύνης, μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστη-
μίου Πειραιώς και καθορισμός της σειράς αναπλήρωσης
Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη Πρύτανη περί 2ης ανασυγκρότησης Συγκλή-
του Πανεπιστημίου Πειραιώς ακαδ. έτους 2023-2024.
7. Την υπ’ αρ. 20202889/11.05.2020 (Β’ 1955) απόφαση της Συγκλήτου Πανεπιστημίου Πειραιώς που αφορά
στον Κανονισμό Μεταπτυχιακών Σπουδών του Προγράμματος Μεταπτυχιακών Σπουδών (ΠΜΣ) του Τμή-
ματος Ναυτιλιακών Σπουδών της Σχολής Ναυτιλίας και
Βιομηχανίας του Πανεπιστημίου Πειραιώς, με τίτλο «Ναυτιλία» (M.Sc. in Shipping), όπως τροποποιήθηκε με τις
υπ’ αρ. 20205461/01.09.2020 (Β’ 3937) και 20217114/
21.10.2021 (Β’ 4998) αποφάσεις συγκλήτου.
8. Την από 20.12.2023 απόφαση της Συνέλευσης του
Τμήματος Ναυτιλιακών Σπουδών.
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
10. Την από 23.02.2023 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την αντικατάσταση της υπ’ αρ. 20202889/11.05.2020
(Β’ 1955) απόφασης Συγκλήτου που αφορά την έγκριση
του κανονισμού του ΠΜΣ «ΝΑΥΤΙΛΙΑ» (M.Sc. in Shipping)
του Τμήματος Ναυτιλιακών Σπουδών της Σχολής Ναυτιλίας και Βιομηχανίας του Πανεπιστημίου Πειραιώς, ως
ακολούθως:
ΑΡΘΡΟ 1
ΓΕΝΙΚΕΣ ΔΙΑΤΑΞΕΙΣ
Το Τμήμα Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς οργανώνει
και λειτουργεί Πρόγραμμα Μεταπτυχιακών Σπουδών
(Π.Μ.Σ) με τίτλο «Ναυτιλία», (M.Sc. in Shipping) σύμφωνα
με τις διατάξεις του κανονισμού αυτού και τις διατάξεις
του ν. 4957/2022 (Α’ 141).
ΑΡΘΡΟ 2
ΑΝΤΙΚΕΙΜΕΝΟ ΚΑΙ ΣΚΟΠΟΣ
Το Πρόγραμμα Μεταπτυχιακών Σπουδών (Π.Μ.Σ.) στη
Ναυτιλία παρέχει θεωρητικές και πρακτικές γνώσεις και
δεξιότητες σε μεταπτυχιακό επίπεδο στους τομείς της
Ναυτιλιακής και Λιμενικής Οικονομικής, και της Οργάνωσης και Διοίκησης Ναυτιλιακών Επιχειρήσεων, Λιμένων και
Εφοδιαστικής Αλυσίδας. Σκοπός του Προγράμματος είναι:
- Να παράσχει προηγμένη διεπιστημονική γνώση σε
διασυνδεδεμένα αντικείμενα που αφορούν τη Ναυτιλιακή και Λιμενική Βιομηχανία τις Μεταφορές και την
Εφοδιαστική Αλυσίδα.
- Να αναπτύξει σε βάθος τη διεπιστημονική έρευνα
στους Τομείς της Ναυτιλίας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2002
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
- Να προετοιμάσει ικανά στελέχη που θα μπορούν να
συνεισφέρουν στην ανάπτυξη των επιχειρήσεων της
Ναυτιλιακής και Λιμενικής Βιομηχανίας, των Μεταφορών και της Εφοδιαστικής Αλυσίδας.
- Να καλύψει τις ανάγκες για εξειδικευμένες γνώσεις
μεταπτυχιακού επιπέδου στελεχών επιχειρήσεων του
ιδιωτικού τομέα και φορέων του δημοσίου.
ΑΡΘΡΟ 3
ΜΕΤΑΠΤΥΧΙΑΚΟΙ ΤΙΤΛΟΙ
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ.) στη «Ναυτιλία» (M.Sc. in Shipping).
ΑΡΘΡΟ 4
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
1. Αρμόδια όργανα για την ίδρυση, οργάνωση και λειτουργία των Π.Μ.Σ. σύμφωνα με το νόμο ν. 4957/2022
είναι:
α) η Σύγκλητος του Ιδρύματος,
β) η Συνέλευση του Τμήματος,
γ) η Συντονιστική Επιτροπή (Σ.Ε.) του Π.Μ.Σ.,
δ) ο Διευθυντής του Π.Μ.Σ.
2. Οι αρμοδιότητες των οργάνων των Π.Μ.Σ. είναι οι
εξής:
α) Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού χαρακτήρα των
Π.Μ.Σ. Η Σύγκλητος έχει τις ακόλουθες αρμοδιότητες
σχετικά με τα Π.Μ.Σ. και όσες άλλες προβλέπονται από
τον εσωτερικό κανονισμό λειτουργίας του ιδρύματος,
εφόσον αυτές δεν έχουν ανατεθεί από τον νόμο ειδικώς
σε άλλα όργανα του ιδρύματος:
1. Εγκρίνει την ίδρυση ή την τροποποίηση της Απόφασης Ίδρυσης του Προγράμματος Μεταπτυχιακών
Σπουδών (Π.Μ.Σ.), καθώς και το περιεχόμενο των προγραμμάτων αυτών,
2. εγκρίνει ή τροποποιεί τους εσωτερικούς κανονισμούς λειτουργίας των Π.Μ.Σ.,
3. εγκρίνει την παράταση της χρονικής διάρκειας της
εσωτερικής λειτουργίας των Π.Μ.Σ.,
4. εγκρίνει τη σύναψη συνεργασιών με ιδρύματα της
ημεδαπής ή αλλοδαπής ή ερευνητικά κέντρα - ινστιτούτα και τεχνολογικούς φορείς του άρθρου 13Α του
ν. 4310/2014 (Α’ 258) για την οργάνωση διιδρυματικών
προγραμμάτων σπουδών, δεύτερου κύκλου, καθώς και
τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής,
5. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
6. αποφασίζει την κατάργηση των Π.Μ.Σ. που προσφέρονται από το Α.Ε.Ι.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
1. Εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.,
2. ορίζει τα μέλη της/των Σ.Ε. του/των Π.Μ.Σ. του Τμήματος,
3. αναθέτει το διδακτικό έργο στους διδάσκοντες του
Π.Μ.Σ.,
4. συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
5. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
Με απόφαση της Συνέλευσης του Τμήματος οι αρμοδιότητες των περ. 4. και 5. δύναται να μεταβιβάζονται στη
Σ.Ε. του Π.Μ.Σ. (παρ. 2 του άρθρου 82). Επίσης, δύναται
να μεταβιβάζονται προς τη ΣΕ συγκεκριμένες αρμοδιότητες της Συνέλευσης του Τμήματος για την αποτελε-
σματικότερη λειτουργία του Π.Μ.Σ., κατόπιν έκδοσης
σχετικής απόφασης μεταβίβασης αρμοδιοτήτων.
γ) Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται από τη
Συνέλευση του Τμήματος για διετή θητεία, παράλληλα
με τη θητεία του Διευθυντή. Στη Σ.Ε. δύναται να συμμετέχουν Ομότιμοι Καθηγητές του Τμήματος ή των συ-
νεργαζόμενων Τμημάτων εφόσον παρέχουν διδακτικό
έργο στο Π.Μ.Σ. Τα μέλη της Σ.Ε. δεν δικαιούνται αμοιβής
ή οιασδήποτε αποζημίωσης για την εκτέλεση των αρμοδιοτήτων που τους ανατίθενται και σχετίζεται με την
εκτέλεση των καθηκόντων τους.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84, και εισηγείται
την έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
κών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών,
9. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
δ) Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία,
με δυνατότητα ανανέωσης χωρίς περιορισμό. Ο Διευθυντής του Π.Μ.Σ., δεν δικαιούται αμοιβής ή οιασδήποτε
αποζημίωσης για την εκτέλεση των αρμοδιοτήτων που
τους ανατίθενται και σχετίζεται με την εκτέλεση των καθηκόντων τους.
Ο Διευθυντής του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., καθώς και της Επιτροπής Προγράμματος Σπουδών, σε περίπτωση διατμηματικού ή
διιδρυματικού ή κοινού Π.Μ.Σ., συντάσσει την ημερήσια
διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος, σε περίπτωση μονοτμηματικού Π.Μ.Σ.,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
6. ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης ή της ΕΠΣ.
Τη διοικητική και γραμματειακή υποστήριξη του ΠΜΣ
«Ναυτιλία» αναλαμβάνει η Γραμματεία ΠΜΣ και η Γραμματεία Τμήματος.
Οι διοικητικοί υπάλληλοι που υποστηρίζουν τα ΠΜΣ
εκτός ωρών εργασίας τους στο Πανεπιστήμιο, καθώς
και αυτοί στους οποίους έχει ανατεθεί έργο σχετικά με
τα ΠΜΣ, δύνανται να αμείβονται για τις υπηρεσίες που
παρέχουν υπερωριακά.
ΑΡΘΡΟ 5
ΚΑΤΗΓΟΡΙΕΣ ΕΙΣΑΚΤΕΩΝ
Στο ΠΜΣ γίνονται δεκτοί κάτοχοι τίτλου πρώτου κύκλου σπουδών Α.Ε.Ι. ή ΑΤΕΙ της ημεδαπής ή ομοταγών
ιδρυμάτων της αλλοδαπής. Δεκτοί γίνονται επίσης
πτυχιούχοι Ανώτατων Στρατιωτικών Εκπαιδευτικών
Ιδρυμάτων (ΑΣΕΙ) και απόφοιτοι Ακαδημιών Εμπορικού
Ναυτικού (ΑEN) σύμφωνα με την ισχύουσα νομοθεσία.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. και
διοικητικών υπαλλήλων του ιδρύματος, που πληρούν
τις προϋποθέσεις της προηγούμενης παραγράφου, μπορούν μετά από αίτησή τους να γίνουν δεκτοί ως υπερά-
ριθμοι, και μόνο ένας κατ’ έτος, μόνο σε Π.Μ.Σ. που οργανώνεται σε Τμήμα του Ιδρύματος όπου υπηρετούν, το
οποίο είναι συναφές με το αντικείμενο του τίτλου σπουδών και του έργου που επιτελούν στο οικείο Ίδρυμα,
σύμφωνα με τον Εσωτερικό Κανονισμό του ιδρύματος.
Το ΠΜΣ θα δέχεται κατά μέγιστο ογδόντα (80) φοιτητές ανά ακαδημαϊκό έτος.
ΑΡΘΡΟ 6
ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΕΠΙΛΟΓΗΣ
ΥΠΟΨΗΦΙΩΝ
Η επιλογή των εισακτέων στα ΠΜΣ γίνεται σύμφωνα με
τις διατάξεις και τις ρυθμίσεις του παρόντος Κανονισμού
Μεταπτυχιακών Σπουδών.
Με απόφαση της Συνέλευσης δημοσιεύεται και αναρτάται στην ιστοσελίδα του Προγράμματος, του Τμήμα-
τος και του Ιδρύματος προκήρυξη για την εισαγωγή
μεταπτυχιακών φοιτητών στο Π.Μ.Σ. Στην προκήρυξη
αναγράφονται όλες οι σχετικές λεπτομέρειες (ημερομηνίες και τόπος κατάθεσης της αίτησης, απαραίτητα
δικαιολογητικά που πρέπει να τη συνοδεύουν, κ.ά.). Οι
σχετικές αιτήσεις μαζί με τα απαραίτητα δικαιολογητικά υποβάλλονται ηλεκτρονικά ή κατατίθενται στην
Γραμματεία ΠΜΣ, σε προθεσμία που ορίζεται κατά την
προκήρυξη και δύναται να παραταθεί με απόφαση της
Συνέλευσης του Τμήματος.
Οι αιτήσεις που υποβάλλονται στη Γραμματεία ΠΜΣ
αρχειοθετούνται με αριθμό πρωτοκόλλου και αριθμό
φακέλου για κάθε υποψήφιο. Η Γραμματεία ΠΜΣ είναι
υπεύθυνη για την υποστήριξη της Επιτροπής Επιλογής
Υποψηφίων και προωθεί αντίγραφα των αιτήσεων από
υποψηφίους μεταπτυχιακούς φοιτητές, που ανταποκρίνονται στα κριτήρια που έχουν θεσπιστεί, και συνοδευ-
τικό υλικό, στην Επιτροπή Επιλογής Υποψηφίων (που
ορίζεται με σχετική απόφαση της Συνέλευσης του Τμήματος). Οι φάκελοι των επιτυχόντων αποστέλλονται από
τη Γραμματεία ΠΜΣ στη Γραμματεία του Τμήματος για
αρχειοθέτηση λίγο πριν την περίοδο των εγγραφών. Οι
φάκελοι των υπόλοιπων υποψηφίων διατηρούνται στο
αρχείο της Γραμματείας ΠΜΣ.
Τα απαιτούμενα δικαιολογητικά που υποβάλλονται
από κάθε υποψήφιο είναι τα εξής:
1. Αίτηση εγγραφής.
2. Βιογραφικό σημείωμα.
3. Επικυρωμένο Αντίγραφο πτυχίου ή βεβαίωση περάτωσης σπουδών.
4. Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου.
5. Δύο συστατικές επιστολές μια εκ’ των οποίων από
μέλος ΔΕΠ (ΑΕΙ, ΑΤΕΙ).
6. Αποδεικτικά επαγγελματικής ή ερευνητικής δραστηριότητας, εάν υπάρχουν.
7. Πιστοποιημένη καλή γνώση της αγγλικής γλώσσας
(Επίπεδο Β2 και άνω σύμφωνα με τις διατάξεις του ΑΣΕΠ).
8. Φωτοτυπία δύο όψεων της αστυνομικής ταυτότητας.
9. Οι υποψήφιοι που ενδιαφέρονται για το Πρόγραμμα
Μερικής Φοίτησης (Part Time), πρέπει αποδεδειγμένα να
εργάζονται τουλάχιστον τριάντα (30) ώρες την εβδομάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
δα και να προσκομίσουν σχετική σύμβαση εργασίας ή
βεβαίωση εργοδότη.
10. Δύο Φωτογραφίες.
11. Υπεύθυνη δήλωση (μέσω της υπηρεσίας https://
www.gov.gr/ipiresies/polites-kai-kathemerinoteta/
upeuthune-delose-kai-exousiodotese ή με βεβαίωση
του γνήσιου της υπογραφής από ΚΕΠ, ή Αστυνομικό Τμήμα στην Ελλάδα) όπου θα δηλώνεται από τον υποψήφιο
ότι τα δικαιολογητικά που υποβάλλονται και κατατίθενται στο φάκελό του είναι αληθή και ότι ο υποψήφιος
έχει λάβει γνώση του παρόντος Κανονισμού και ότι αποδέχεται ανεπιφύλακτα τους αναφερόμενους σε αυτόν
κανόνες λειτουργίας του ΠΜΣ.
Κατ’ εξαίρεση, γίνονται δεκτές αιτήσεις υποψηφίων οι
οποίοι δεν διαθέτουν κατά την καταληκτική ημερομηνία
για την υποβολή των υποψηφιοτήτων τίτλο σπουδών και
προσκομίζουν αντί αυτού αντίγραφο τελευταίας αναλυτικής βαθμολογίας. Σε περίπτωση επιλογής τους, οι
υποψήφιοι αυτοί πρέπει να προσκομίσουν είτε βεβαίωση
ολοκλήρωσης σπουδών είτε επικυρωμένο αντίγραφο
του τίτλου σπουδών τους πριν την εγγραφή τους στο
ΠΜΣ και μέχρι την καταληκτική ημερομηνία εγγραφής
που ορίζεται κάθε φορά από τη Συνέλευση, άλλως, δεν
εγγράφονται στο ΠΜΣ.
Η Συνέλευση του Τμήματος με απόφασή της δύναται
να ορίσει πρόσθετο/α δικαιολογητικό/α. Η ακριβής διαδικασία περιγράφεται στην προκήρυξη.
Οι υποψήφιοι που είναι κάτοχοι τίτλου σπουδών πρώτου κύκλου από ιδρύματα της αλλοδαπής πρέπει να προ-
σκομίσουν τον τίτλο σπουδών ώστε να γίνει έλεγχος εάν
το ίδρυμα της αλλοδαπής περιλαμβάνεται στο Εθνικό
Μητρώο αναγνωρισμένων ιδρυμάτων της αλλοδαπής,
καθώς και το Εθνικό Μητρώο τύπων τίτλων σπουδών
αναγνωρισμένων ιδρυμάτων της αλλοδαπής. Τίτλοι
σπουδών της αλλοδαπής υποβάλλονται και γίνονται
δεκτοί σύμφωνα με τις κείμενες διατάξεις.
Η επιλογή των εισακτέων πραγματοποιείται από Επιτροπή μελών ΔΕΠ (Επιτροπή Επιλογής), που συγκροτείται
με απόφαση της Συνέλευσης. Η έγκριση της εγγραφής
των φοιτητών ορίζεται από τη Συνέλευση του Τμήματος.
Τα κριτήρια επιλογής καθώς και οι λεπτομέρειες εφαρμογής των κριτηρίων αυτών (μόρια, συντελεστές κ.λπ.)
γίνονται γνωστά στους υποψηφίους με την προκήρυξη
του ΠΜΣ και είναι τα ακόλουθα:
Κριτήριο
Σταθμιστής
Βαθμός συνάφειας γνωστικού
αντικειμένου πρώτου πτυχίου
20%
Βαθμός πτυχίου (Λίαν καλώς, Άριστα
κλπ)
20%
Εργασιακή ή/και Ερευνητική Εμπειρία
(έτη εμπειρίας) σε συναφές
αντικείμενο
15%
Κατοχή δεύτερου πτυχίου ή άλλου
τίτλου σπουδών
10%
Συστατικές επιστολές
10%
Συνέντευξη
25%
Σύνολο
100%
Η Επιτροπή Επιλογής μπορεί να αποφασίσει, μετά από
σύμφωνη γνώμη της Συνέλευσης, τη διεξαγωγή πρόσθετων (εσωτερικών) εξετάσεων για όλους ή για μερικούς
υποψηφίους. Την ύλη και το χρόνο των εξετάσεων αυτών
καθορίζει η Επιτροπή Επιλογής.
Η διαδικασία επιλογής διενεργείται από την Επιτροπή
Επιλογής, η οποία:
α) Καταρτίζει πλήρη κατάλογο όσων έχουν υποβάλει
αίτηση.
β) Απορρίπτει τους υποψηφίους που δεν πληρούν τα
ελάχιστα κριτήρια σε περίπτωση που έχουν τεθεί τέτοια
από τη Συνέλευση και περιλαμβάνονται στον Κανονισμό
Λειτουργίας του ΠΜΣ.
γ) Καλεί σε συνέντευξη όσους υποψηφίους αποφασισθεί να κληθούν. Η συνέντευξη γίνεται από τα μέλη της
Επιτροπής Επιλογής.
δ) Οργανώνει τυχόν εσωτερικές εξετάσεις για τους
υποψηφίους που θα κριθεί απαραίτητο.
ε) Ιεραρχεί βαθμολογικά τους υποψηφίους και υποβάλλει την πρότασή της για την τελική έγκριση στη Συ-
νέλευση.
Οι επιτυχόντες θα πρέπει να εγγραφούν στη Γραμματεία του Τμήματος καθ’ υπόδειξη των οδηγιών της Γραμ-
ματείας ΠΜΣ εντός προσδιορισμένου χρονικού διαστήματος σύμφωνα με την προκήρυξη, όπως θα οριστεί από
τη Συνέλευση του Τμήματος. Σε περίπτωση ισοβαθμίας
υπερισχύει ο βαθμός της συνέντευξης.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Οι αποδεχόμενοι την ένταξή τους στο πρόγραμμα υποχρεούνται εντός 10 ημερών από την απάντηση αποδο-
χής να καταβάλλουν ως τέλος προεγγραφής το ποσό
των 1.000 ευρώ, το οποίο συμψηφίζεται στα συνολικά
τέλη φοίτησης του πρώτου εξαμήνου. Εάν ο υποψήφιος υπαναχωρήσει η προκαταβολή δεν επιστρέφεται και
διατίθεται για τος σκοπούς του Π.Μ.Σ.
Φοιτητές που θα εγκαταλείψουν το Πρόγραμμα για
οποιονδήποτε λόγο, δεν δικαιούνται να ζητήσουν επιστροφή των ποσών που κατέβαλλαν για τη συμμετοχή
τους στο κόστος λειτουργίας του Προγράμματος.
ΑΡΘΡΟ 7
ΔΙΑΡΚΕΙΑ ΣΠΟΥΔΩΝ - ΟΡΟΙ ΦΟΙΤΗΣΗΣ
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται
σε τρία (3) εξάμηνα για το πρόγραμμα πλήρους φοίτησης και περιλαμβάνει δύο (2) εξάμηνα διδασκαλίας και
ένα εξάμηνο για εκπόνηση διπλωματικής εργασίας ή
πρακτικής άσκησης. Παρέχεται η δυνατότητα μερικής
φοίτησης (part time) με δύο επιπλέον εξάμηνα.
Η δυνατότητα μερικής φοίτησης προβλέπεται για τους
εργαζόμενους μεταπτυχιακούς φοιτητές. Οι φοιτητές
αυτής της κατηγορίας πρέπει αποδεδειγμένα να εργάζονται τουλάχιστον τριάντα (30) ώρες την εβδομάδα και να
προσκομίσουν σχετική σύμβαση εργασίας ή βεβαίωση
εργοδότη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
Μερική φοίτηση προβλέπεται και για μη εργαζόμενους φοιτητές που αδυνατούν να ανταποκριθούν στις
απαιτήσεις της πλήρους φοίτησης για λόγους υγείας,
οικογενειακούς, στράτευσης κ.ά.
Στην αίτησή τους οι υποψήφιοι επιλέγουν πλήρη ή
μερική φοίτηση.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται στα πέντε (5) ακαδημαϊκά εξάμηνα για
τους φοιτητές πλήρους φοίτησης και στα επτά (7) ακαδημαϊκά εξάμηνα για τους φοιτητές μερικής φοίτησης.
Ο μεταπτυχιακός φοιτητής με αίτησή του μπορεί να
ζητήσει αιτιολογημένα προσωρινή αναστολή φοίτησης
η οποία δεν υπερβαίνει τα δύο συνεχόμενα εξάμηνα. Τα
εξάμηνα αναστολής της φοιτητικής ιδιότητας δεν προσμετρούνται στην προβλεπόμενη ανώτατη διάρκεια
κανονικής φοίτησης.
ΑΡΘΡΟ 8
ΠΡΟΓΡΑΜΜΑ ΜΑΘΗΜΑΤΩΝ
Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους.
Για την απόκτηση ΔΜΣ απαιτούνται συνολικά ενενήντα
(90) πιστωτικές μονάδες (ECTS), συμπεριλαμβανομένων
τριάντα (30) πιστωτικών μονάδων που αντιστοιχούν σε
Μεταπτυχιακή Διπλωματική Εργασία ή Πρακτική Άσκηση.
Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή εξέταση μεταπτυχιακών μαθημάτων, ερευνητική
απασχόληση και συγγραφή εργασιών, παρακολούθηση
σεμιναρίων, και πρακτική άσκηση ή εκπόνηση μεταπτυχιακής διπλωματικής εργασίας.
Η διδασκαλία των μαθημάτων γίνεται δια ζώσης και
με μέσα εξ αποστάσεως εκπαίδευσης. Η οργάνωση της
εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την προσβασιμότητα των
ατόμων με αναπηρία και ειδικές εκπαιδευτικές ανάγκες.
Το ίδρυμα τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης για
όλα τα ΠΜΣ.
Τα μαθήματα οργανώνονται σε εξάμηνα και πραγματοποιούνται σε εβδομαδιαία βάση. Τα μαθήματα διδά-
σκονται στην Ελληνική γλώσσα από Ελληνική ή/και από
Αγγλική ή Διεθνή βιβλιογραφία.
Το πρόγραμμα των μαθημάτων διαμορφώνεται ως
εξής:
Α’ ΕΞΑΜΗΝΟ
Πρώτη Περίοδος
Μαθήματα Υποχρεωτικά
Πιστωτικές
μονάδες
Ναυτιλιακή Οικονομική
Λιμάνια και Συνδυασμένες Μεταφορές
Τεχνολογική Απόδοση Πλοίου
Γεωπολιτική, Ενέργεια και Ναυτιλία
Σύνολο
Δεύτερη Περίοδος
Μαθήματα Υποχρεωτικά
Πιστωτικές
μονάδες
Οργάνωση και Διοίκηση Ναυτιλιακών
Επιχειρήσεων
Οικονομική και Διοίκηση Λιμένων
Διαχείριση Εφοδιαστικής Αλυσίδας
Διαχείριση Ανθρωπίνου Κεφαλαίου
Σύνολο
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ: 30
Β’ ΕΞΑΜΗΝΟ
Τρίτη Περίοδος
Μαθήματα Υποχρεωτικά
Πιστωτικές
μονάδες
Ναυτασφαλίσεις
Λειτουργική Διαχείριση Πλοίου
Χρηματοοικονομική Λογιστική και
Ναυτιλιακή Χρηματοοικονομική
Ασφάλεια στη Ναυτιλία
Σύνολο
Τέταρτη Περίοδος
Μαθήματα Υποχρεωτικά
Πιστωτικές
μονάδες
Ναυλώσεις
Θαλάσσιος Τουρισμός
Περιβάλλον στη Ναυτιλία και τις
Λιμενικές Υπηρεσίες*
Πληροφορική – Εφαρμογές στη
Ναυτιλία τα Λιμάνια και τα Logistics*
Ναυτικό Δίκαιο και Θεσμοί*
Διεθνή Οικονομικά – Θαλάσσιο
Εμπόριο*
Σύνολο
τητές δυο από τα τέσσερα προσφερόμενα.
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ: 30
Γ’ ΕΞΑΜΗΝΟ
Πρακτική Άσκηση ως Μάθημα
Το μάθημα Πρακτικής Άσκησης του ΠΜΣ στη Ναυτιλία αποσκοπεί: στη σύνδεση των θεωρητικών σπου-
δών με την πρακτική τους διάσταση στον εργασιακό
χώρο, στην απόκτηση πρόσθετων εμπειριών, γνώσεων
και δεξιοτήτων αλλά και στη δικτύωση των φοιτητών,
στην ενημέρωση σχετικά και την εξοικείωση τους με
τις εργασιακές συνθήκες, στην αύξηση των πιθανοτήτων πρόσληψης από την επιχείρηση στην οποία γίνεται
η πρακτική άσκηση. Η Πρακτική Άσκηση παρέχεται σε
μέχρι 40 φοιτητές βάσει συνολικής ακαδημαϊκής επίδοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
σης μετά από εισήγηση της Συντονιστικής Επιτροπής.
Ο βαθμός της προσμετράται στον υπολογισμό του μέσου
όρου Διπλώματος όπως προβλέπεται στο παρόν άρθρο.
Με το πέρας της Πρακτικής Άσκησης οι φοιτητές υποβάλουν έκθεση πεπραγμένων. Το κόστος της καλύπτεται εξ
ολοκλήρου από το ΠΜΣ. Σε περίπτωση που κάποιος από
τους επιλεγέντες μεταπτυχιακούς φοιτητές δεν επιθυμεί
να συμμετάσχει στην Πρακτική Άσκηση, τη θέση του
καταλαμβάνει ο επόμενος στη σειρά κατάταξης βαθμολογίας. Η πρακτική άσκηση πραγματοποιείται σύμφωνα
με το σχετικό κανονισμό.
ECTS: 30
ή
Μεταπτυχιακή Διπλωματική Εργασία
Η εκπόνηση Διπλωματικής Εργασίας (ΔΕ) αποσκοπεί
στην σε βάθος ενασχόληση του φοιτητή με συγκεκριμένο θέμα αιχμής που απασχολεί τον κλάδο της ναυ-
τιλίας. Η ΔΕ είναι επιστημονική εργασία που στόχο έχει
την αξιοποίηση και περαιτέρω ανάπτυξη εκ μέρους του
φοιτητή των γνώσεων και δεξιοτήτων που απέκτησε από
τα μαθήματα των πρώτων εξαμήνων του Π.Μ.Σ. Κάθε
διπλωματική εργασία πρέπει να αποδεικνύει προηγμένες
θεωρητικές γνώσεις, πρακτικές δεξιότητες, κριτική σκέψη, ικανότητα στην ανάλυση και σύνθεση προβλημάτων
και ερευνητική ικανότητα του μεταπτυχιακού φοιτητή.
Μπορεί να αναφέρεται σε εμπειρικά, θεωρητικά ή εφαρμοσμένα θέματα και να πραγματοποιείται σε συνεργασία
με ιδιωτικό ή δημόσιο φορέα που ασχολείται με συναφή
αντικείμενα. Η ΔΕ πρέπει να χαρακτηρίζεται από στοιχεία πρωτοτυπίας και να έχει ερευνητικό χαρακτήρα. Η
φύση της εργασίας μπορεί να είναι (α) βιβλιογραφική/
συνθετική και να αφορά στη συγκέντρωση, επισκόπηση,
κριτική αξιολόγηση και σύνθεση υπάρχουσας γνώσης
και πληροφορίας, (β) αναλυτική/υπολογιστική και να
αφορά στην ανάπτυξη, βελτίωση, ή εφαρμογή μεθόδων,
τεχνικών, μοντέλων για την αξιοποίηση και επεξεργασία
στοιχείων ή δεδομένων μετρήσεων εργαστηρίου ή πεδίου, (γ) μεθοδολογική και να αφορά στην αξιοποίηση
υφιστάμενης γνώσης και πληροφορίας σε συνδυασμό
με θεωρητικές και μεθοδολογικές προσεγγίσεις για την
περιγραφή και ερμηνεία κάποιου φαινομένου ή θέματος, ή (δ) συνδυασμός των παραπάνω. Η μεταπτυχιακή
διπλωματική εργασία πραγματοποιείται σύμφωνα με το
σχετικό κανονισμό.
ECTS: 30
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ’ ΕΞΑΜΗΝΟΥ: 30
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΠΡΟΓΡΑΜΜΑΤΟΣ
ΣΠΟΥΔΩΝ: 90
Το Πρόγραμμα μερικής φοίτησης είναι δυνατόν να
διαμορφώνεται ατομικά για τον κάθε φοιτητή ανάλογα
με τις ανάγκες του με ελεύθερη επιλογή μαθημάτων μέχρις ολοκληρώσεως των απαιτούμενων μαθημάτων και
πιστωτικών μονάδων εντός της χρονικής διάρκειας που
προβλέπεται από το σχετικό άρθρο 7.
Παράλληλες Εκπαιδευτικές και Ερευνητικές Δραστηριότητες
Εκτός από τη διδασκαλία μαθημάτων του μεταπτυχιακού προγράμματος μπορεί να γίνονται και παράλληλες
εκπαιδευτικές και ερευνητικές δραστηριότητες.
Ενδεικτικά, οι δραστηριότητες αυτές μπορεί να είναι:
•
Εκπαιδευτικές εκδρομές στην Ελλάδα ή το εξωτερικό.
•
Διοργάνωση Ημερίδων ή και Συνεδρίων με θέματα που άπτονται του γνωστικού και ακαδημαϊκού
ενδιαφέροντος του ΠΜΣ.
•
Συμμετοχή σε δράσεις ερευνητικών έργων.
•
Λειτουργία ταχύρρυθμων εκπαιδευτικών προγραμμάτων γενικού ή εξειδικευμένου χαρακτήρα
που παρέχονται από αναγνωρισμένους και πιστοποιημένους φορείς.
Σε αυτούς που παρακολουθούν παράλληλες εκπαιδευτικές δραστηριότητες του Προγράμματος μπορεί να χο-
ρηγείται Πιστοποιητικό ή Βεβαίωση Παρακολούθησης.
Το ΠΜΣ δύναται να καλύπτει μετακινήσεις διδασκόντων και φοιτητών του ΠΜΣ για εκπαιδευτικούς σκοπούς
και προώθηση της έρευνας, μετά από σχετική αίτηση
των ενδιαφερομένων στη ΣΕ του ΠΜΣ. Στην αίτηση θα
περιγράφεται ο σκοπός και το κόστος κάθε μετακίνησης.
Το Πρόγραμμα δύναται να καλύπτει τη μετακίνηση και
συμμετοχή σε εγνωσμένου κύρους συνέδρια, ημερίδες,
προγράμματα ερευνητικής δραστηριότητας, επισκέψεις
και τυχόν συνεργασία με φορείς, με απόφαση της ΣΕ
του ΠΜΣ. Όλες οι διαδικασίες έγκρισης και πληρωμής
θα πρέπει να ακολουθούν τη σχετικά προβλεπόμενη
διαδικασία του Κέντρου Ερευνών του Πανεπιστημίου
Πειραιώς.
Με εισήγηση του Διευθυντή του ΠΜΣ και απόφαση της
Συνέλευσης δύναται το ΠΜΣ να συμμετέχει σε συνέδρια
και διεθνείς εκθέσεις στην Ελλάδα ή στο εξωτερικό στα
πλαίσια της προβολής και δημοσιότητας του ΠΜΣ.
Τυχόν επισκέψεις σε εταιρίες και γενικώς οποιεσδήποτε επισκέψεις, συμμετοχές σε συνέδρια, ομιλίες επι-
σκεπτών εκτός αυτών που εντάσσονται στην διδακτέα
ύλη του μαθήματος, δεν υπολογίζονται στο σύνολο των
υποχρεωτικών διαλέξεων του μαθήματος. Στις περιπτώσεις αυτές η διδασκαλία του μαθήματος ολοκληρώνεται
με επιπλέον ημέρες διδασκαλίας.
Η τροποποίηση του προγράμματος μαθημάτων και
η ανακατανομή των μαθημάτων μεταξύ των εξαμήνων
μπορεί να γίνει με αποφάσεις των αρμοδίων οργάνων
(ΣΕ, Συνέλευση και Σύγκλητος) και θα περιλαμβάνονται
στον Κανονισμό Μεταπτυχιακών Σπουδών.
ΑΡΘΡΟ 9
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων. Το Ίδρυμα μεριμνά
για τη διασφάλιση ισότιμης πρόσβασης στους χώρους
του ιδρύματος στους φοιτητές με αναπηρία ή με ειδικές
εκπαιδευτικές ανάγκες καθώς και την προσβασιμότητα
των υποδομών, των υπηρεσιών, φυσικών και ψηφιακών,
του εξοπλισμού και του εκπαιδευτικού υλικού.
2. Οι μεταπτυχιακοί φοιτητές καλούνται να συμμετέχουν και να παρακολουθούν π.χ. σεμινάρια ερευνητι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
κών ομάδων, επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του
ΠΜΣ, διαλέξεις ή άλλες επιστημονικές εκδηλώσεις του
ΠΜΣ κ.ά.
3. Οι μεταπτυχιακοί φοιτητές συμμετέχουν στα μαθήματα Πληροφοριακής Παιδείας που διεξάγει η βιβλι-
οθήκη που αφορούν: στρατηγικές αναζήτησης πληροφοριακών πηγών και αξιολόγηση αποτελεσμάτων
(εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλιογραφικών αναφορών,
δεοντολογία της πληροφορίας (αποφυγή λογοκλοπής)
και αυτοαπόθεση των Διπλωματικών εργασιών στο Ιδρυματικό Αποθετήριο ΔΙΩΝΗ.
4. Δίνεται η δυνατότητα παρακολούθησης μαθημάτων
σε φοιτητές άλλων Προγραμμάτων και Τμημάτων με τα
οποία το Τμήμα Ναυτιλιακών Σπουδών έχει συνάψει
συμφωνία συνεργασίας.
5. Η Συνέλευση του Τμήματος, μετά την εισήγηση της
ΣΕ, δύναται να αποφασίσει τη διαγραφή μεταπτυχιακών
φοιτητών εάν:
- Υπερβούν το ανώτατο όριο απουσιών (30% ανά μάθημα),
- έχουν αποτύχει τρις στην εξέταση ενός έστω μαθήματος, (κανονική εξεταστική δοκιμασία, επαναληπτική εξε-
ταστική δοκιμασία και εξέταση από τριμελή επιτροπή),
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- αυτοδίκαια κατόπιν αιτήσεως των μεταπτυχιακών
φοιτητών,
- υποπέσουν σε παράπτωμα που εμπίπτει στο δίκαιο
περί πνευματικής ιδιοκτησίας (ν. 2121/1993) κατά τη
συγγραφή των προβλεπόμενων εργασιών τους,
- δεν καταβάλλουν εμπρόθεσμα το προβλεπόμενο
τέλος φοίτησης.
Σε περίπτωση διαγραφής, ο μεταπτυχιακός φοιτητής
δεν δικαιούται επιστροφή του ποσού των διδάκτρων το
οποίο έχει καταβάλλει.
6. Με απόφαση της Συνέλευσης κατόπιν εισήγησης της
ΣΕ μπορεί να χορηγηθεί παράταση του προβλεπόμενου
χρονικού ορίου φοίτησης μετά από αίτηση του ενδιαφερομένου και μόνο για σοβαρούς αναίτιους λόγους,
όπως λόγοι υγείας, κάλυψη υπηρεσιακών αναγκών του
Δημοσίου εκτός έδρας ή λοιπούς επαγγελματικούς λόγους. Σε κάθε περίπτωση η αίτηση του ενδιαφερομένου
πρέπει να συνοδεύεται από τα σχετικά δικαιολογητικά.
7. Για τη συμμετοχή τους στο Πρόγραμμα οι μεταπτυχιακοί φοιτητές καταβάλλουν τέλη φοίτησης που ανέρ-
χονται στο ποσό των 6.900,00 ευρώ. Η καταβολή του
τέλους επιμερίζεται σε τρεις ισόποσες δόσεις για τους
φοιτητές πλήρους φοίτησης και γίνεται στην αρχή κάθε
ενός από τα προβλεπόμενα τρία εξάμηνα, και σε πέντε
ισόποσες δόσεις για τους φοιτητές μερικής φοίτησης
και γίνεται στην αρχή κάθε ενός από τα προβλεπόμενα
πέντε εξάμηνα.
8. Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό
ξένης γλώσσας κ.ά.) καταβάλλουν το τέλος προεγγραφής
ύψους 1.000,00 ευρώ και σε περίπτωση μη προσκόμισης
των ανωτέρω δικαιολογητικών, το τέλος προεγγραφής
δεν επιστρέφεται.
9. Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) -οι οποίοι δεν είναι πολίτες
τρίτων χωρών- δύνανται να φοιτούν δωρεάν (ή με 50%
έκπτωση στα δίδακτρα) σε Π.Μ.Σ., εφόσον πληρούν τα
οικονομικά ή κοινωνικά κριτήρια σύμφωνα με τις διατάξεις του Άρθρου 86 του ν.4957/2022 και των υπό στοιχεία
104375/Ζ1/29/8/2022 και 108990/Ζ1/8/9/2022 υπουργικών αποφάσεων.
Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνικών κριτηρί-
ων, είναι η πλήρωση προϋποθέσεων αριστείας κατά τον
πρώτο κύκλο σπουδών, που αντιστοιχεί κατ’ ελάχιστον
στην κατοχή βαθμού ίσου ή ανώτερου του επτάμιση
με άριστα στα δέκα (7,5/10), στη δεκάβαθμη κλίμακα
αξιολόγησης.
Ο συνολικός αριθμός των φοιτητών που φοιτούν δωρεάν ή με 50% έκπτωση στα δίδακτρα, δεν δύναται να
υπερβαίνει τον αριθμό που αντιστοιχεί στο τριάντα τοις
εκατό (30%) του συνόλου των εγγεγραμμένων φοιτητών
ανά ακαδημαϊκό έτος. Η υποβολή των αιτήσεων για τη
δωρεάν φοίτηση ανά Π.Μ.Σ. πραγματοποιείται μετά την
ολοκλήρωση της διαδικασίας εγγραφής των φοιτητών
στο Π.Μ.Σ.
Η εξέταση των κριτηρίων περί απαλλαγής από τα τέλη
φοίτησης πραγματοποιείται από τη Συνέλευση του Τμήματος Π.Μ.Σ. ή την ΕΠΣ. Η απαλλαγή αυτή παρέχεται
αποκλειστικά για τη φοίτηση σε ένα (1) ΠΜΣ που οργανώνεται από Α.Ε.Ι της ημεδαπής.
10. Για κάθε μάθημα υπάρχει ανώτατο όριο απουσιών
30% επί των ωρών του μαθήματος. Σε περίπτωση υπέρβασης του ορίου αυτού ο φοιτητής θεωρείται αποτυχών
στο μάθημα αυτό. Εξετάσεις στο μάθημα μπορεί να επιτραπούν εκ νέου, μόνο αν ο φοιτητής επαναλάβει την
παρακολούθηση του μαθήματος σε επόμενο εξάμηνο.
Σε περίπτωση που το ποσοστό απουσιών φοιτητή ξεπερνά το 50% ανά μάθημα/ή στο σύνολο των μαθημάτων,
τίθεται θέμα διαγραφής του φοιτητή. Το εν λόγω θέμα
εξετάζεται από τη ΣΕ, η οποία γνωμοδοτεί σχετικά στη
Συνέλευση του Τμήματος.
11. Με απόφαση των αρμοδίων οργάνων του ΠΜΣ,
δύναται να χορηγούνται μέχρι δυο (2) υποτροφίες αριστείας στους φοιτητές πλήρους φοίτησης που ολοκλη-
ρώνουν το δεύτερο εξάμηνο σπουδών. Σε περίπτωση
που οι υποψήφιοι υπότροφοι λαμβάνουν υποτροφία ή
άλλης μορφής οικονομική ενίσχυση για τον ίδιο σκοπό
και από άλλο φορέα το ποσό της χορηγούμενης από
το ΠΜΣ υποτροφίας δεν θα υπερβαίνει το ποσό που
συμπληρώνει το σύνολο των διδάκτρων του Προγράμματος. Τα δικαιολογητικά και η διαδικασία χορήγησης
υποτροφιών ορίζονται από τα αρμόδια όργανα του ΠΜΣ.
Σε καμία περίπτωση το ύψος της υποτροφίας δεν μπορεί
να υπερβαίνει το ποσό των διδάκτρων.
12. Το ακαδημαϊκό ημερολόγιο καθώς και το ωρολόγιο πρόγραμμα καταρτίζονται, στο πλαίσιο του ακαδη-
μαϊκού ημερολογίου του Πανεπιστημίου Πειραιώς, και
εγκρίνονται από τη Συνέλευση με εισήγηση της Σ.Ε..
Με την εγγραφή του στο ΠΜΣ ο φοιτητής παραλαμβάνει από τη Γραμματεία το ετήσιο Ακαδημαϊκό Ημερολό-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
γιο του Προγράμματος, το οποίο περιλαμβάνει τις ημερομηνίες έναρξης και λήξης των διδακτικών περιόδων,
τις περιόδους εξετάσεων, τις αργίες, κ.λπ.
13. Κάθε υποψήφιος, πριν εγγραφεί, οφείλει να λαμβάνει γνώση αυτού του Κανονισμού και να δηλώνει εγγρά-
φως ότι αποδέχεται τους κανόνες λειτουργίας του ΠΜΣ.
ΑΡΘΡΟ 10
ΑΚΑΔΗΜΑΪΚΟΣ ΣΥΜΒΟΥΛΟΣ
Ως Ακαδημαϊκοί Σύμβουλοι ορίζονται τα μέλη της
Συντονιστικής Επιτροπής του ΠΜΣ. Σε περίπτωση αδυναμίας κάποιου μέλους να αναλάβει τα καθήκοντα του
Ακαδημαϊκού Συμβούλου, τότε το μέλος εισηγείται στη
Συντονιστική Επιτροπή τον προτεινόμενο αντικαταστάτη
του μέλος ΔΕΠ. Η έγκριση του αντικαταστάτη επικυρώνεται από τη Συνέλευση του Τμήματος. Η εργασία του
Ακαδημαϊκού Συμβούλου είναι άμισθη.
Ο Ακαδημαϊκός Σύμβουλος συμβουλεύει τους φοιτητές:
- Στη διερεύνηση και τον προσδιορισμό των ακαδημαϊκών, επαγγελματικών και προσωπικών τους στόχων.
- σχετικά με τις απαιτήσεις του μεταπτυχιακού προγράμματος, την επιλογή μαθημάτων, τις πολιτικές του
μεταπτυχιακού προγράμματος, του Τμήματος Ναυτιλιακών Σπουδών και του Πανεπιστημίου Πειραιώς.
- σχετικά με τους διαθέσιμους πόρους και υποδομές
του Πανεπιστημίου Πειραιώς.
- στην προσπάθεια έγκαιρης αποφοίτησης από το μεταπτυχιακό πρόγραμμα.
- που ανήκουν σε ειδικές ομάδες με ιδιαίτερα χαρακτηριστικά ως προς την ακαδημαϊκή και ατομική τους
τροχιά, όπως: εργαζόμενοι φοιτητές, αλλοδαποί φοιτητές, ΑΜΕΑ κ.λπ.
Ο Ακαδημαϊκός Σύμβουλος τηρεί αρχείο των επαφών
του με τους φοιτητές και φοιτήτριες που συμβουλεύει. Επίσης, υποστηρίζει τις ακαδημαϊκές και διοικητικές
λειτουργίες του ΠΜΣ, όπως η αξιολόγηση και η πιστοποίηση.
ΑΡΘΡΟ 11
ΚΙΝΗΤΙΚΟΤΗΤΑ
Οι φοιτητές του ΠΜΣ μπορούν να μετακινηθούν στο
πλαίσιο του προγράμματος Erasmus+ για σπουδές. H
ιστοσελίδα του Τμήματος ενημερώνει τους φοιτητές
για τις ιδρυματικές συμφωνίες Erasmus+ για μεταπτυχιακές σπουδές και το σχετικό θεσμικό πλαίσιο, τόσο
για σπουδές, όσο για πρακτική άσκηση στο πλαίσιο του
Erasmus+.
ΑΡΘΡΟ 12
ΕΞΕΤΑΣΕΙΣ - ΕΛΕΓΧΟΣ ΓΝΩΣΕΩΝ
1. Η παρακολούθηση των μαθημάτων/εργαστηρίων
κ.λπ. είναι υποχρεωτική. Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η
ημερομηνία και η ώρα αναπλήρωσης αναρτώνται στην
ιστοσελίδα του ΠΜΣ.
2. Η αξιολόγηση των επιδόσεων των φοιτητών σε κάθε
μάθημα γίνεται με γραπτές ή/και προφορικές εξετάσεις
ή/και με εργασίες σύμφωνα με εισήγηση του κάθε διδάσκοντα που εγκρίνει ο Διευθυντής του ΠΜΣ, μετά από
την ολοκλήρωση του διδακτικού έργου κάθε μαθήματος.
3. Η τελική αξιολόγηση και βαθμολογία στα επιμέρους
μαθήματα του ΠΜΣ καθορίζεται από τον διδάσκοντα, ο
οποίος μπορεί να οργανώσει κατά την κρίση του γραπτές
ή και προφορικές εξετάσεις ή και να στηριχθεί σε εργασίες ή εργαστηριακές ασκήσεις. Η βαθμολόγηση γίνεται
στην κλίμακα 0-10: από 0 έως και 4,99 αποτυχών και από
5 έως και 10 επιτυχών. Η βαθμολογία των μαθημάτων κατατίθεται στη Γραμματεία του ΠΜΣ εντός 20 εργάσιμων
ημερών από τη λήξη της εξεταστικής περιόδου.
4. Στο τρίτο εξάμηνο του Προγράμματος προβλέπεται η εκπόνηση μεταπτυχιακής διπλωματικής εργασίας
ή πρακτική άσκηση σύμφωνα με το άρθρο 8 και τους
σχετικούς κανονισμούς.
5. Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και στη μεταπτυχιακή διπλωματική εργασία
ή πρακτική άσκηση, συγκεντρώνοντας ενενήντα (90)
πιστωτικές μονάδες.
6. Ο βαθμός του ΔΜΣ καθορίζεται κατά τα 2/3 από το
σύνολο των βαθμών των μαθημάτων του Προγράμματος
και κατά 1/3 από το βαθμό της Μεταπτυχιακής Διπλωματικής Εργασίας ή της αξιολόγησης της Πρακτικής Άσκη-
σης, κατά τρόπο ανάλογο και αντίστοιχο των διδακτικών
μονάδων (60 διδακτικές μονάδες για τα μαθήματα και
30 διδακτικές μονάδες για τη Διπλωματική Εργασία ή
Πρακτική Άσκηση). Ο βαθμός του ΔΜΣ με ευθύνη της
Γραμματείας του Τμήματος, καταχωρείται στον ατομικό
φάκελο του φοιτητή.
7. Κάθε μεταπτυχιακός φοιτητής δύναται να αποτύχει
σε έως 3 μαθήματα ανά εξάμηνο. Με απόφαση της Συνέλευσης καθορίζονται ειδικές περιπτώσεις ανωτέρας βίας
(ασθένεια, φόρτος εργασίας, κ.λπ.) κατά τις οποίες δύναται να επιτρέπεται μεγαλύτερος αριθμός μαθημάτων.
Φοιτητές που αποτυγχάνουν στην εξέταση ενός μαθήματος το επαναλαμβάνουν στην επόμενη εξεταστική
περίοδο. Εάν η αποτυχία υπερβαίνει τα 3 μαθήματα ανά
εξάμηνο η ΣΕ εξετάζει το ενδεχόμενο είτε αποκλεισμού
του μεταπτυχιακού φοιτητή από το πρόγραμμα (διαγραφή) είτε επανάληψης του εξαμήνου με την αντίστοιχη
καταβολή των διδάκτρων του εξαμήνου.
Εάν μεταπτυχιακός φοιτητής αποτύχει και στην επαναληπτική εξέταση μαθήματος ή μαθημάτων, οπότε σύμ-
φωνα με όσα ορίζονται στον Κανονισμό Μεταπτυχιακών
Σπουδών θεωρείται ότι δεν έχει ολοκληρώσει επιτυχώς
το πρόγραμμα, δύναται να εξεταστεί, ύστερα από αίτησή
του, από τριμελή επιτροπή μελών ΔΕΠ του Τμήματος, τα
μέλη της οποίας έχουν το ίδιο ή συναφές αντικείμενο με
το εξεταζόμενο μάθημα και ορίζονται από τη Συνέλευση
του Τμήματος. Στην επιτροπή δεν δύναται να συμμετέχει
ο διδάσκων του μαθήματος.
9. Περιπτώσεις παραπτωμάτων όπως αντιγραφή στις
εξετάσεις ή στην εκπόνηση εργασιών και στην επίλυση
ασκήσεων, ανάρμοστη συμπεριφορά κ.λπ., συνεπάγονται διαγραφή από το Πρόγραμμα μετά από απόφαση
της Συνέλευσης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
10. Τα γραπτά φυλάσσονται υποχρεωτικά και με επιμέλεια του διδάσκοντος για δύο (2) χρόνια. Μετά την πάρο-
δο του χρόνου αυτού τα γραπτά παύουν να έχουν ισχύ
και καταστρέφονται, εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία.
Η καταστροφή τους είναι καλύτερα να γίνεται σε συσκευές καταστροφής εγγράφων του Ιδρύματος και τα
προϊόντα της καταστροφής να ανακυκλώνονται.
11. Με τον εσωτερικό κανονισμό λειτουργίας του Α.Ε.Ι.
ρυθμίζονται: α) οι εναλλακτικές μέθοδοι για την αξιολόγηση φοιτητών με αναπηρία και ειδικές εκπαιδευτικές
ανάγκες β) τα μέτρα πρόνοιας για την αξιολόγηση φοιτητών που αποδεδειγμένα είναι ασθενείς ή αναρρώνουν
από βαριά ασθένεια κατά τη διάρκεια της εξεταστικής
περιόδου.
ΑΡΘΡΟ 13
ΑΝΑΘΕΣΗ ΔΙΔΑΣΚΑΛΙΑΣ ΔΙΔΑΣΚΟΝΤΕΣ ΣΤΟ ΠΜΣ
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφαση της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ., εφόσον
υφίσταται, άλλως του Διευθυντή του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Υποχρεώσεις Διδασκόντων
Ο υπεύθυνος για τη διδασκαλία μαθήματος στο ΠΜΣ
είναι υποχρεωμένος:
1. Να τηρεί πιστά το πρόγραμμα για τις παραδόσεις
του μαθήματος.
2. Να καθορίζει το περιεχόμενο του μαθήματος σύμφωνα με τις τρέχουσες εξελίξεις, όπως προκύπτει από
τη χρήση διεθνώς αναγνωρισμένων συγγραμμάτων και
επιστημονικών άρθρων από τη διεθνή βιβλιογραφία, στα
πλαίσια της ύλης του μαθήματος.
3. Να φροντίζει για τη συσχέτιση του θεωρητικού μέρους της διδασκαλίας με την υψηλού επιπέδου πρακτι-
κή, όπως αυτή εφαρμόζεται σε σύγχρονες επιχειρήσεις.
Η προσπάθεια αυτή ενισχύεται με τη χρήση μελέτης περιπτώσεων, με αξιοποίηση προσκεκλημένων ομιλητών
αναγνωρισμένων για την πείρα και ειδικές γνώσεις τους
ή με συνδυασμό αυτών.
4. Να φροντίζει για την τήρηση του παρουσιολογίου
του μαθήματος και την υπογραφή του από τους φοιτητές.
5. Να τηρεί επαρκείς ώρες γραφείου-επικοινωνίας που
θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται των σπουδών
τους και του συγκεκριμένου μαθήματος.
6. Να έχει αναρτήσει στην ιστοσελίδα του Προγράμματος και του Τμήματος αναλυτική παρουσίαση του μαθή-
ματος, με τον σκοπό, το επιδιωκόμενο αποτέλεσμα, τη
διδακτέα ύλη αναλυτικά σε διαλέξεις, το προτεινόμενο
σύγγραμμα και τη συμπληρωματική βιβλιογραφία, ελληνική και αγγλική.
ΑΡΘΡΟ 14
ΤΙΤΛΟΣ ΣΠΟΥΔΩΝ
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ.) με τίτλο «Ναυτιλία», (M.Sc. in Shipping). Το Δίπλωμα Μεταπτυχιακών Σπουδών (ΔΜΣ) είναι δημόσιο
έγγραφο. Ο τύπος του ορίζεται με απόφαση της Συγκλήτου. Το ΔΜΣ συντάσσεται στην ελληνική γλώσσα.
Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
Το ΔΜΣ που απονέμει το ΠΜΣ που διοργανώνεται από
ένα Τμήμα υπογράφεται από τον Πρύτανη, τον Πρόεδρο
του Τμήματος και τον Γραμματέα του Τμήματος.
Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
Το βιβλίο διπλωματούχων μεταπτυχιακών φοιτητών
υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
Στο ΔΜΣ επισυνάπτεται Παράρτημα Διπλώματος στην
ελληνική και αγγλική γλώσσα σύμφωνα με τις διατάξεις
του άρθρου 15 του ν. 3374/2005 (Α’ 189) και της υπό
στοιχεία Φ5/89656/Β3/13-8-07 (Β’ 1466).
ΑΡΘΡΟ 15
ΟΡΚΩΜΟΣΙΑ
1. Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε τελετή ορκωμοσίας, ενώ-
πιον του Πρύτανη ή του Αντιπρύτανη ως εκπροσώπου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
του Πρύτανη, του Κοσμήτορα της Σχολής, του Προέδρου
του Τμήματος και του Διευθυντή του ΠΜΣ. Η ορκωμοσία
δεν αποτελεί συστατικό τύπο της επιτυχούς περάτωσης
των σπουδών, είναι όμως αναγκαία προϋπόθεση για τη
χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν ΔΜΣ ορίζεται με απόφαση της Συγκλήτου. Στους
απόφοιτους που δεν επιθυμούν να δώσουν όρκο θρησκευτικού τύπου επιτρέπεται απλή επίκληση της τιμής
και συνείδησής τους.
ΑΡΘΡΟ 16
ΥΠΟΔΟΜΗ ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
του Ιδρύματος. Σε εξαιρετικές περιπτώσεις μπορούν,
με απόφαση του Διευθυντή του ΠΜΣ, να χρησιμοποιηθούν κτιριακές εγκαταστάσεις και υλικοτεχνική υποδομή
εκτός του Πανεπιστημίου Πειραιώς, εφόσον αυτό κριθεί
αναγκαίο. Το ΠΜΣ δύναται να χρηματοδοτήσει νέες ή
και υφιστάμενες εγκαταστάσεις (αίθουσες, εργαστήρια,
γραφεία κ.λπ.) από τους πόρους που διαθέτει εφόσον
αυτό κριθεί αναγκαίο και συμβάλει στην ανάπτυξη, στην
καλύτερη οργάνωση και λειτουργία των υπηρεσιών και
στην προβολή του ΠΜΣ.
2. Η χρηματοδότηση του ΠΜΣ μπορεί να προέρχεται
από: δωρεές, παροχές, κληροδοτήματα, χορηγίες, ερευνητικά προγράμματα, προγράμματα της Ε.Ε. ή άλλων
διεθνών οργανισμών, τέλη φοίτησης και άλλες πηγές,
όπως προβλέπεται από την κείμενη νομοθεσία.
ΑΡΘΡΟ 17
ΑΞΙΟΛΟΓΗΣΗ ΠΜΣ
Στο τέλος κάθε εξαμηνιαίου μαθήματος, πραγματοποιείται αξιολόγηση κάθε μαθήματος και κάθε διδάσκοντος
από τους μεταπτυχιακούς φοιτητές. Η πιστοποίηση του
ΠΜΣ γίνεται από την Εθνική Αρχή Ανώτατης Εκπαίδευσης (ΕΘ.Α.Α.Ε.), σύμφωνα με την κείμενη νομοθεσία. Στο
πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο βαθμός εκπλή-
ρωσης των στόχων που είχαν τεθεί κατά την ίδρυσή του,
η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Για τη
συνέχιση της λειτουργίας του ΠΜΣ απαιτείται η περιοδική πιστοποίησή του ανά πέντε (5) έτη στο πλαίσιο της
περιοδικής αξιολόγησης/πιστοποίησης του Τμήματος
Ναυτιλιακών Σπουδών.
Κάθε ΠΜΣ έχει δυνατότητα να πιστοποιηθεί και από
άλλους φορείς, αν το επιθυμεί.
ΑΡΘΡΟ 18
ΜΕΤΑΒΑΤΙΚΕΣ ΔΙΑΤΑΞΕΙΣ
Ο παρών κανονισμός θα ισχύει για τους εισακτέους
φοιτητές από το ακαδημαϊκό έτος 2023- 2024.
Όσα θέματα δεν ρυθμίζονται από τον παρόντα Κανονισμό θα ρυθμίζονται με αποφάσεις των αρμοδίων
οργάνων, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 8 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2002/01.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202002.pdf | Tokens: 46485]